Die gesellige en ruim kothuis gee slaapplek vir 4 en is silwerskoon en netjies met spierwit lakens en handdoeke. Pragtige antieke meubels gee dit 'n warm gevoel. Die kombuis en badkamer is modern en goed toegerus. Daar is 'n alarmstelsel wat maak dat mens veilig saans kan slaap nadat mens die oulike vuurvliegies bewonder het. Ons kan met groot vrymoedigheid die plek aanbeveel.